**Õppekava “Pruudimeik“**

**Täienduskoolitusasutuse nimetus**: Eesti Meigikunstnikute Ühenduse Meigikool

**1. ÕPPEKAVA NIMETUS: „Pruudimeik“**“

**2. ÕPPEKAVARÜHM JA ÕPPEKAVA KOOSTAMISE ALUS**  
**Alus õppekavarühm:** juuksuritöö ja iluteenindus  
**Õppekava koostamise alus:** pruudi jumestuse eripärade täiendõpe

**3. EESMÄRK JA ÕPIVÄLJUNDID**  
**Eesmärk:** koolituse läbinu oskab kasutada pruudijumestuse (kauapüsiva jumestuse) tehnikaid. Oskab teha jumestuse peigmehele*.*

**Õpiväljundid:** koolituse lõpuks õppija:

1. oskab teha näo -ja silmakujude analüüsi

2. teab pruudimeigi eripärasid (konsultatsioon, proovijumestuse nüansid)

3. teeb ning modelleerib ühtlase ja kauapüsiva meigipõhja (Highlight & Contour)

4. rakendab silmade jumestamisel värviteooriat, pruudile sobivaid värvitoone ja kauapüsivaid tehnikaid.  
5. rakendab huulte jumestamisel värviteooriat ja kauapüsivat tehnikat (huulepulga, lauvärvide ja põseruuži toonide valikul).  
6. kasutab kunstripsmete paigaldamise tehnikaid.  
7. teeb jumestuse peigmehele.  
9. loob jumestusega ühtse terviku, fikseerib jumestuse.

**4. SIHTGRUPP JA ÕPPE ALUSTAMISE TINGIMUSED**  
**Sihtgrupp:** iluteeninduse valdkonnas töötavad või tööd alustavad inimesed, kes soovivad omandada täiendavat pruudijumestuse tehnikat.  
**Õppe alustamise tingimused:** läbinud profimeigi koolituse (algtase).  
 **5. ÕPPE MAHT, ÕPPE ÜLESEHITUS, ÕPPEKESKKOND**  
**Õppe maht ja ülesehitus: :** 8 akadeemilist tundi, millest teooriat 4 akadeemilist tundi ja praktikat koolituskeskkonnas 4 akadeemilist tundi.  
**Õppekeskkond:** Meie kool asub Tallinna südalinnas, aadressil Roosikrantsi 11, esimesel korrusel. Üldpinna ligikaudne suurus 85,4 ruutmeetrit.  
Koolitusruumide kirjeldus:  
koolituskeskus,  
1 kontoriruum,  
1 laoruum,  
kööginurk,  
WC.

Kasutusel valgustatud meigipeeglid – 14 kohta. Peeglite all asetsevad meigilauad, kus iga laud on varustatud elektrilülitite ning pistikutega lisavalgustuse jaoks. Saadaval erinevatele kõrgustele seadistatavad klienditoolid. Kasutatavat valgustust on võimalik ümber lülitada nii päevaseks (külmvalgus) kui õhtuseks valguseks (soe valgus).

**6. ÕPPEPROTSESSI KIRJELDUS, sh ÕPPE SISU, ÕPPEMEETODID**  
**Auditoorne töö: 4 akad t /Loeng sh näidisjumestus/**

Õpe teostatakse väikestes gruppides, kuni 6 inimest. Õpetaja tutvustab meigitööks vajalikke töövahendid, teostab modellil näidistöö, demonstreerides praktiliselt erinevate toodete kasutamise tehnikaid ja võtteid. Samal ajal andes edasi teoreetilisi juhiseid.  
  
Õpilane teostab töö kaasavõetud modellil (modelli puudumise teineteise peal) õpetaja juhendamisel. Õpilane loob tervikpildi, lähtudes kliendi isikupärast ja jumestuse eesmärgist, kasutades pruudijumestuseks sobivaid tooteid ning võtteid. Erinevate kauapüsiva jumestuse tehnikate kasutamine.

Toodete valik vastavalt näonahale, ülevaade erinevatest näokujudest ja nende korrigeerimise võimalustest jumestusega, värvide ning stiili valimine lähtudes jumestuse eesmärgist, meigipõhja tegemine, näo modelleerimine vastavalt näokujule, erinevate kauapüsiva jumestuse tehnikate kasutamine.

**Praktika koolituskeskkonnas 4 akad t /Praktiline töö**  
Auditoorses töös saadud teadmiste omandamine, toodete valik, pruudijumestuse teostamine kasutades erinevaid tehnikaid.

**7. Hindamine ehk õppe lõpetamise tingimused**

**Praktiline töö:**

Õppija demonstreerib praktiliselt pruudijumestuse tegemist kasutades kauapüsiva jumestuse tehnikaid.

|  |
| --- |
| **Hindamiskriteerium**  Õppija põhjendab töös kasutatavate toodete, vahendite ja võtete valikut, rakendab õpitud töövõtteid ning järgib tööohutuse ja hügieeninõudeid; |

|  |  |
| --- | --- |
|  |  |

**8. VÄLJASTATAVAD DOKUMENDID**  
Õpiväljundid omandanud ning hindamise läbinud õppijale väljastatakse tunnistus. Hindamisel mitteosalenud või hindamist mitteläbinud õppijale väljastatakse tõend koolitusel osalemise ja läbitud teemade kohta.

**9. KOOLITAJA KVALIFIKATSIOON**  
Grimeerija kutsetunnistus, töökogemus grimeerijana, jumestuskunstniku/koolitajana.

Merlit Veldi CV